Nižnekolymskin piiri

Nižnekolymskin piiri (ven. Нижнеколымский район, Nižnekolymski raion; jak. Аллараа Халыма улууһа, Allaraa Ĥalyma uluuha) on paikallinen itsehallintoalue Kolyman alajuoksun ympäristössä aivan Sahan tasavallan koillisimmassa osassa Venäjällä. Se rajoittuu pohjoisessa Itä-Siperian mereen, idässä Sahan naapurialueeseen Tšukotkaan sekä etelässä Srednekolymskin ja lännessä Allaihan ulusiin. Piirin pinta-ala on 87 100 km². Manneralueen lisäksi piiriin kuuluvat myös pienet Medvežinsaaret Itä-Siperian meressä. Tärkeimmät elinkeinot alueella ovat poronhoito, kalastus ja turkiskauppa. Piirin hallinnollinen keskus on Tšerskin taajama. Tämän lisäksi piirissä on kolme maalaiskuntaa eli naslegia. Kaikkiaan näissä on 14 asutuskeskusta. Piiri perustettiin vuonna 1930 Tšukotkaan kuuluneena Läntisen tundran piirinä (ven. район Западной тундры, raion Zapadnoi tundry), jonka keskus oli Nižnekolymsk. Se siirrettiin Jakuuttien ASNT:n alaisuuteen jo 1931. Lähteet Aiheesta muualla Piirin kartta